મુંબઈ પોર્ટ પરની નવી ડોમેસ્ટિક ક્રૂઝ ટર્મિનલ અને મુંબઈ-ગોવા વચ્ચેની પ્રથમ ક્રૂઝનું ઉદ્‌ઘાટન મહારાષ્ટ્રના મુખ્યમંત્રી દેવેન્દ્ર ફડણવીસે કર્યુ હતું. તેમની સાથે તેમના પત્ની અમૃતા ફડણવીસ પણ ઉપસ્થિત હતા. કાર્યક્રમના એક દિવસ પછી અમૃતા ફડણવીસનો એક વીડિયો સામે આવ્યો છે. જેમાં તેઓ સુરક્ષા નિયમોને અવગણીને ક્રૂઝના કિનારે બેઠેલા નજરે પડે છે અને સેલ્ફી લેતાં વિવાદ સર્જાયો છે. આ કાર્યક્રમમાં કેન્દ્રીય મંત્રી નીતિન ગડકરી પણ હાજર હતા.